Aína pon fecha a la I Asamblea Nacional del partíu, na que va tomar postura de cara a les eleiciones
#000000
La Casa Cultura de Llanera, en Llugo, va acoyer el sábadu 25 la I Asamblea Nacional d’Aína, formación asturianista d’izquierda de creación nueva. Va escoyese la Executiva, Mesa Nacional y Comisión de Control y Garantíes Democrátiques y va aldericase y decidise la postura a tomar de cara a les eleciones convocaes pal 28 de mayu.
#000003
El 6 de payares Aína echó a andar cola celebración en Les Vegues del Congresu Fundacional y trés meses depués yá hai fecha pa la I Asamblea Nacional. Un tiempu nel que les 19 persones de la Mesa Nacional provisional vienen dirixendo los primeros pasos pa la organización y llegalización del partíu, y nel que vinieron conformándose les primeres agrupaciones llocales: El Nalón, Xixón, Oriente, El Caudal, Avilés y contorna, Uviéu y El Nora.
#000004
Estos primeros pasos desemboquen nesta cita na que los afiliaos d’Aína han afitar les nueves estructures del partíu y tomar decisiones importantes pal futuru de la organización. Asina, de l’Asamblea Nacionald de Llugo va salir la Executiva del partíu, órganu encargáu de dirixir el día a día de la organización; la Mesa Nacional, col encargu de controlar y asesorar l’aición de la Executiva; y de la Comisión de Control y Garantíes Democrátiques, órganu qu’ha mirar pol respetu de los derechos y dignidá de les persones afiliaes.
#000005
Na semeya, un momentu d'una votación nel Congresu Fundacional d'Aína.
#000009